Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNOHERCEGOVAČKA

OPĆINA POSUŠJE

**Općinski načelnik**

Broj: 01-1377-2/23

Posušje, 15.07.2024 godine

Na temelju članka 115. Statuta općine Posušje («Službeni glasnik općine Posušje», broj 1/08, 8/08, 2/10 i 1/17), i članka 10. Pravilnika o postupku, uvjetima i načinu davanja u

zakup nekretnina kojima raspolaže općina Posušje („Službeni glasnik općine Posušje“, broj: 05/15), Općinski načelnik općine Posušje, donosi:

**O D L U K U**

**o utemeljenju Povjerenstva za provođenje postupka davanja u zakup nekretnina**

**I**

Ovom odlukom utemeljuje se Povjerenstvo za provođenje postupka davanja u zakup

nekretnina na k.č.1874/35, zemljište infrastrukturne namjene – parking površine, upisano u posjedovnom listu broj:113 k.o. Bešlići, sukladno Odluci o usvajanju izmjene i dopune regulacijskog plana POSUŠJE (Ulica fra Petra Bakule – Južni dio) broj: 01-23-123/23 (Službeni glasnik općine Posušje broj:7/23), određuje predsjednik, i članovi Povjerenstva, te određuju njegovi zadaci.

**II**

U Povjerenstvo iz točke I ove Odluke imenuju se:

1. Zdenka Jažo, predsjednik

2. Ivanka Arapović Galić, član

3. Andrijana Grabovac, član

Predsjednik Povjerenstva vodi postupak javnog natječaja, predsjedava sjednicama Povjerenstva, predstavlja Povjerenstvo, priprema sjednice i sudjeluje u radu Povjerenstva kao ravnopravni član.

**III**

Zadatak Povjerenstva je:

-Priprema javnog oglasa za provođenje postupka po javnom oglasu za  prikupljanje ponuda  za dodjelu u zakup poslovnih prostora iz točke I ove odluke

-Dostavljanje Općinskom načelniku najpovoljniju ponudu zajedno s rang listom ponuđača u svrhu zaključenja ugovora o zakupu.

**IV**

Ova odluka stupa na snagu danom donošenja a objavljuje se na službenoj internet stranici općine Posušje.

Pripremio:

Tajnik tijela državne službe Općinski načelnik

Zoran Lončar dipl.iur Ante Begić

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

1. Članovima povjerenstva x3

2. WEB stranica

3. Arhiva